2014 m. birželio 18 d. Ekonomikos komiteto posėdyje:

1. SVARSTYTA. Metropoliteno koncesijos įstatymo projektas Nr. XIIP-4842(3). 

 Kalbėjo: Remigijus Žemaitaitis, Saulius Girdauskas, Andrius Šniuolis, Jurgita Norkienė, Petras Gražulis, Kęstutis Daukšys, Juozas Zykus, Jurgis Razma, Dainius Kreivys,  Remigijus Šimašius. 

NUTARTA:
1.  Pritarti komiteto patobulintam įstatymo projektui ir komiteto išvadai.

2. Atsižvelgiant į Vyriausybės išvadą, o taip pat į tai, kad Ekonomikos komitetui svarstant įstatymų projektus XIP-4872(3) ir XIIP-208(2) buvo gauta daug pastabų ir pasiūlymų, kurie savo esme artimi svarstomiems įstatymų projektams, pasiūlyti Vyriausybei sudaryti tarpinstitucinę darbo grupę, kuriai butų pavesta išnagrinėti klausimus ir pasiūlyti sprendimus dėl metropoliteno ir kitų municipalinio bėginio transporto rūšių (tramvajaus, greitojo tramvajaus ir kt.) įdiegimo Lietuvoje galimybių ir su jomis susijusių licencijavimo ir kitų klausimų.

3. Komiteto paskirtas pranešėjas: Artūras Skardžius.

Balsavimo rezultatai: už – 9, prieš – 1. 


2. SVARSTYTA Geležinkelių transporto kodekso patvirtinimo, įsigaliojimo ir taikymo įstatymo 7, 10 ir 23 straipsnių papildymo ir 3 ir 15 straipsnių pakeitimo įstatymo projektas  Nr. XIP-208(2).

Kalbėjo Remigijus Žemaitaitis.
NUTARTA:

1. Įstatymo projektą atmesti, atsižvelgiant į Vyriausybės išvadoje išdėstytus argumentus.

2. Atsižvelgiant į Vyriausybės išvadą dėl Geležinkelių transporto kodekso patvirtinimo, įsigaliojimo ir taikymo įstatymo eilės straipsnių pakeitimo įstatymo projekto Nr. XIIP-208(2), o taip pat į tai, kad Ekonomikos komitetui svarstant įstatymų projektus buvo gauta daug pastabų ir pasiūlymų, kurie savo esme artimi svarstomiems įstatymų projektams, pasiūlyti Vyriausybei sudaryti tarpinstitucinę darbo grupę, kuriai butų pavesta išnagrinėti klausimus ir pasiūlyti sprendimus dėl metropoliteno ir kitų municipalinio bėginio transporto rūšių (tramvajaus, greitojo tramvajaus ir kt.) įdiegimo Lietuvoje galimybių ir su jomis susijusių licencijavimo ir kitų klausimų.

3.  Komiteto paskirtas pranešėjas: Artūras Skardžius.

Pritarta bendru sutarimu.
             3. SVARSTYTA. Juridinių asmenų registro įstatymo Nr. IX-368 3 straipsnio pakeitimo, Įstatymo papildymo 11 ir 41 straipsniais ir priedu įstatymo projektas  Nr. XIIP-1826.


Kalbėjo: Remigijus Žemaitaitis, Audronė Railaitė, Dalia Janušaitytė.

1. Pritarti iniciatorių pateiktam įstatymo projektui ir komiteto išvadai.

2. Komiteto paskirtas pranešėjas: Zbignev Jedinskij.
Pritarta bendru sutarimu.

4. SVARSTYTA. Akcinių bendrovių įstatymo Nr. VIII-1835 75 ir 76 straipsnių ir priedo pakeitimo įstatymo projektas  Nr. XIIP-1828 ES.

            Kalbėjo Remigijus Žemaitaitis.

1. Pritarti iniciatorių pateiktam įstatymo projektui ir komiteto išvadai.

2. Komiteto paskirtas pranešėjas: Zbignev Jedinskij.

Pritarta bendru sutarimu.

5. SVARSTYTA. Investicijų įstatymo 13 straipsnio pakeitimo ir papildymo įstatymo projektas Nr. XIIP-3440.


Kalbėjo:  Remigijus Žemaitaitis, Kęstutis Daukšys, Tadas Jagminas.

NUTARTA:
1. Pritarti iniciatorių pateiktam įstatymo projektui ir komiteto išvadai.

2. Komiteto paskirtas pranešėjas: Birutė Vėsaitė.
Pritarta bendru sutarimu.

Posėdžio darbotvarkės 6 klausimu vyko uždaras komiteto posėdis. 


7.  SVARSTYTA. Elektros energetikos įstatymo Nr. VIII-1881 2 ir 67 straipsnių pakeitimo įstatymo projektas  Nr. XIIP-1893.


Kalbėjo: Remigijus Žemaitaitis,  Renata Cytacka, Dainius Kreivys, Jurgis Razma, Birutė Vėsaitė, Artūras Skardžius, Remigijus Šimašius, Pijus Ralys, Viktorija Sankauskaitė,   Kęstutis Daukšys. 
NUTARTA.  Įstatymo projekto svarstyme daryti pertrauką, iki bus gauta Lietuvos Respublikos Vyriausybės  išvada Lietuvos Respublikos atsinaujinančių išteklių energetikos įstatymo Nr. XI-1375 20 straipsnio pakeitimo įstatymo projektui  (Nr. XIIP-1175(2)), kuriam 2014-06-10 d. Seimo plenariniame posėdyje buvo nuspręsta prašyti Lietuvos Respublikos Vyriausybės išvados, kadangi Lietuvos Respublikos elektros energetikos įstatymo Nr. VIII-1881 2 ir 67 straipsnių pakeitimo įstatymo projektas (Nr. XIIP-1893) yra lydintysis minėto įstatymo projekto dokumentas.

Pritarta bendru sutarimu.  


8. SVARSTYTA. Viešųjų pirkimų tarnybos 2013 metų veiklos ataskaita.

Kalbėjo: Remigijus Žemaitaitis, Žydrūnas Plytnikas, Remigijus Šimašius, Birutė Vėsaitė, Zbignev Jedinskij.

Posėdyje išklausyta Viešųjų pirkimų tarnybos direktoriaus Žydrūno Plytniko pateikta informacija apie Tarnybos 2013 m. veiklos rezultatus, viešųjų pirkimų sistemos Lietuvoje  pokyčius bei aktualijas.
Sprendimą šiuo klausimu komitetas nusprendė  priimti kitame  posėdyje.
Posėdžio metu  vyko diskusija „Legalus verslas ir mokesčiai, valdžios iniciatyvos ir verslo lūkesčiai“. 
 Lietuvos laisvosios rinkos instituto ekspertas Vytautas Žukauskas  komiteto nariams  pristatė instituto atlikto tyrimo,  kuriame buvo nagrinėjama  šešėlinės ekonomikos dinamika Lietuvoje rezultatus, pateikė  skirtingų šešėlinės ekonomikos segmentų t.y.  darbo rinkos, alkoholinių gėrimų, cigarečių, kuro rinkos apimtis Lietuvoje bei aptarė bendrą šešėlinės ekonomikos lygį Europos valstybėse.

UAB Ekonominės konsultacijos ir tyrimai, partneris Darius Dulskis supažindino su atliktos  akcizų studijos „Akcizai Lietuvoje. Šių metų aktualijos: tarifo didinimas alkoholiniams gėrimams“  pagrindiniais  rezultatais.  Šio tyrimo tikslas buvo  apžvelgti ir išanalizuoti Lietuvos akcizų politiką ir jos pasėkmes legaliai alkoholinių gėrimų, tabako ir degalų rinkai, verslui, šešėlinės rinkos išplitimui ir valstybės tikslų pasiekiamumui.

Diskusijos dalyviai pritarė  nuostatai, kad sprendžiant akcizų klausimus reikia vengti drastiškų sprendimų, nes padidinus akcizo mokestį sumažėja legaliai įsigyjamų akcizinių prekių vartojimas bei išauga šešėlinės ekonomikos mastai. 

Legalaus verslo aljanso  prezidentas Romas Apulskis išreiškė asocijuotų verslo struktūrų pageidavimus  siekiant stabilesnės mokesčių aplinkos Lietuvoje, pažymėdamas, kad svarbiausia verslui yra mokestinės sistemos stabilumas ir aiškumas.  

9. SVARSTYTA. Sprendimas dėl 2014 m. birželio 11 d. komiteto posėdyje svarstyto klausimo „Valstybinio audito ataskaita „Centralizuoti viešieji pirkimai“.

Kalbėjo Remigijus Žemaitaitis, Jurgis Razma.
NUTARTA. 

1. Pritarti valstybinio audito ataskaitoje pateiktoms rekomendacijoms.

2. Konstatuoti, kad dalis valstybinio audito ataskaitoje pateiktų rekomendacijų Ūkio ministerijai ir viešajai įstaigai CPO.LT yra įgyvendintos, dalis įgyvendinama ar rengiamasi įgyvendinti. 

3. Pasiūlyti Ūkio ministerijai ir viešajai įstaigai CPO.LT pagal kompetenciją:

3.1 aktyviai skleisti informaciją tiekėjams, ypač mažoms ir vidutinėms įmonėms bei fiziniams asmenims, apie galimybę dalyvauti centralizuotuose viešuosiuose pirkimuose;

3.2 taikyti priemones (pirkimo skaidymas į dalis, pagal regionus ar kita), sudarančias geresnes sąlygas centralizuotuose viešuosiuose pirkimuose dalyvauti smulkioms ir vidutinėms įmonėms bei fiziniams asmenims;

3.3 esant poreikiui teikti konkrečius pasiūlymus Ekonomikos komitetui dėl teisės aktų tobulinimo. 

4. Ūkio ministerijai ir viešajai įstaigai CPO.LT pagal kompetenciją iki 2014 m. spalio 1 d. pateikti informaciją Ekonomikos komitetui apie audito ataskaitoje pateiktų rekomendacijų ir komiteto sprendime pateiktų  pasiūlymų įgyvendinimą.

5. Pažymėti, kad:

5.1 teisės aktuose nėra nustatyti terminai, per kuriuos turėtų būti įgyvendinti valstybinio audito dokumentuose pateikti nurodymai, teikimai ar siūlymai;

5.2 teisės aktuose nėra nustatyta audituotų subjektų atsakomybė už valstybinio audito dokumentuose nurodytų teisės aktų pažeidimų pašalinimo, nurodymų, teikimų ir siūlymų nevykdymą ar netinkamą vykdymą.

Pritarta bendru sutarimu. 


9. SVARSTYTA. Pasirengimas Šilumos ūkio įstatymo Nr. IX-1565 33 straipsnio  pakeitimo įstatymo projekto Nr. XIIP-1912 svarstymui.
Kalbėjo Remigijus Žemaitaitis.
NUTARTA. Komiteto išvadų rengėjais paskirti K.Daukšį, D.Kreivį, komiteto biuro patarėjas R.Duburaitę, R.Petkūnienę.

Pritarta bendru sutarimu.


10. SVARSTYTA. Pasirengimas Šilumos ūkio įstatymo 2, 4 ir 10 straipsnių pakeitimo ir papildymo įstatymo projektas Nr. XIIP-1432 svarstymui.

Kalbėjo Remigijus Žemaitaitis.

NUTARTA. Komiteto išvadų rengėjais paskirti K.Daukšį, D.Kreivį, komiteto biuro patarėjas R.Duburaitę, R.Petkūnienę.

Pritarta bendru sutarimu.


11. SVARSTYTA. Pasirengimas Konkurencijos įstatymo Nr. VIII-1099 36 straipsnio pakeitimo įstatymo projekto Nr. XIIP-1667 svarstymui.
Kalbėjo Remigijus Žemaitaitis.

NUTARTA:

1.  Komiteto išvadų rengėjais paskirti  K.Daukšį, D.Kreivį, R.Šimašių,  komiteto biuro patarėją  D.Šaltmerį.


Pritarta bendru sutarimu.

